ننګرهار ‏د ننګرهار ولایت د کوټ ولسوالۍ د باریکاب سیمې په ډپ کلی کې یوه کورنۍ چې د کوټې د چت لوېدلو له امله مالی او ځانی زیان ور اوښتی وه، د افغانی سرې میاشتې له لوری ورسره د ۵ قلمه غیر خوراکی توکو مرسته ترسره شوه، چې یوه خېمه،۱ ترپال، ۱ د پخلنځی سیټ، یوه د اوبو بوشکه او ۶ کمپلې په کې شاملې وې. فاریاب د افغانی سرې میاشتې له لوری نن شنبه د رمضان د میاشتې پر ۲۰مه د فاریاب ولایت د نمایندګۍ ریاست په انګړ کې د پسرلی په راتګ او د چاپیریال د سمسورتیا او زرغونتیا په موخه د ۲۰ ډوله بېلابېلو مېوه لرونکو ونو او زینتی بوټو د کېنولو کمپاین پیل شو. پکتیا د افغانی سرې میاشتې له لوری نن شنبه د رمضان د میاشتې پر ۲۰مه د پکتیا ولایت مرکز ګردېز اړوند په ١٠ لېسو کې د سرې میاشتې په اړه د عامه پوهاوی او د لومړنیو روغتیایی مرستو د ترسره کولو په موخه نوی ټولګی رامنځته او روزل شویو رضاکارانو ته د ټولګیو د تنظیم لپاره ٣٠ قلمه توکی هم ورکړل شول. سمنګان ‏د افغانی سرې میاشتې له لوری نن شنبه د رمضان د میاشتې پر ۲۰مه په سمنګان ولایت کې له ۱۶۶ اړمنو او بېوزلو کورنیو سره د ۱.۳۲۸ ټنه خُرما مرسته وشوه. یاده مرسته چې د سعودی هېواد د ملک سلمان خیریه بنسټ له لوری چمتو شوې وه، هرې کورنۍ ته ۸ کیلو خُرما ورکړل شوه.